รายงานการประชุมเรื่องการเปลี่ยนแปลงของสภาพภูมิอากาศ จากกรุงเทพมหานคร
กลุ่มอนุรักษ์สิ่งแวดล้อมกล่าวว่า การตั้งตลาดโลกสำหรับแลกเปลี่ยนเครดิต เกี่ยวกับคาร์บอนจากป่าที่ไม่มีการถากถางนั้น แสนจะสำคัญต่อการต่อต้
มีรายงานจากที่ประชุมเกี่ยวกับเรื่องการเปลี่ยนแปลงของสภาพภูมิอากาศที่กรุงเทพมหานครว่า การขยายตลาดแลกเปลี่ยนเครดิต เกี่ยวกับคาร์บอนนั้นโดนท้าทายอย่างมาก กลุ่มอนุรักษ์สิ่งแวดล้อม WWF บอกผู้สื่อข่าวในวันอังคารว่า ข้อตกลงระดับโลกเกี่ยวกับการเปลี่ยนแปลงของสภาพภูมิอากาศควรคำนึงถึงเรื่องความสำคัญของป่าในด้านการลดปริมาณของก๊าซเรือนกระจกด้วย คณะกรรมการระหว่างรัฐบาล เกี่ยวกับการเปลี่ยนแปลงของสภาพภูมิอากาศกะประมาณว่าการตัดไม้ทำลายป่าทำให้ก๊าซเรือนกระจกเข้าสู่บรรยากาศร้อยละ 20 ของปริมาณก๊าซเรือนกระจกที่ปล่อยออกมาทั้งหมด กลุ่มอนุรักษ์สิ่งแวดล้อม WWFสนับสนุนโครงการการลดปริมาณก๊าซเรือนกระจก ที่ถูกปล่อยออกมา เนื่องจากการโค่นไม้ทำลายป่าและการทำให้ป่าเสื่อมโทรมของสหประชาชาติ หรือ โครงการREDD ซึ่งมีจุดมุ่งพัฒนาแรงจูงใจทางเศรษฐกิจเพื่อคุ้มครองป่า ตามโครงการ REDDชาติที่มีป่าอุดมสมบูรณ์สามารถขายเครดิต เกี่ยวกับคาร์บอนให้ประเทศที่ปล่อยมลพิษเพื่อชดเชยการที่ประเทศนั้นๆปล่อยก๊าซเรือนกระจก คุณ ดอน คานักประธานของโครงการริเริ่มเกี่ยวกับคาร์บอน และป่าของกลุ่มอนุรักษ์สิ่งแวดล้อม WWFกล่าวไว้ตอนนี้ว่า "ในระยะยาว ทุนเอกชนอาจมีบทบาทสำคัญ ถ้ามีการปฏิบัติตามเงื่อนไขบางประการเราจำเป็นต้องให้ภาคเอกชน เข้ามาสนับสนุนด้านการเงินอย่างพอเพียงในระยะสั้น เพื่อช่วยประเทศที่มีป่าอุดมสมบูรณ์ให้พร้อมสำหรับโครงการREDD" เขากล่าวเช่นนั้นนอกที่ประชุม เกี่ยวกับการเปลี่ยนแปลงของสภาพภูมิอากาศณ กรุงเทพมหานคร ซึ่งชาติเกือบสองร้อยชาติส่งผู้แทนมาร่วม ตามรายงานผลการสำรวจที่กลุ่มอนุรักษ์สิ่งแวดล้อมWWFนำออกเผยแพร่นักลงทุนสนใจเรื่องการค้าเครดิตเกี่ยวกับคาร์บอนกับป่ามากแต่นานาชาติต้องทำข้อตกลงเกี่ยวกับการปล่อยคาร์บอนระดับโลกกันให้ได้เสียก่อนเท่านั้น คุณเดวิด แม็กคอลี่ย์ ผู้เชี่ยวชาญระดับสูง ด้านการเปลี่ยนแปลงของสภาพภูมิอากาศแห่งธนาคารพัฒนาเอเชียกล่าวว่าตลาดค้าเครดิตเกี่ยวกับคาร์บอนมูลค่าหลายพันล้านเหรียญสหรัฐนี้ เป็นเรื่องที่เราจะทำเพิกเฉยเสียมิได้แต่จะต้องใช้แนวพินิจเกี่ยกับเรื่องนั้นอย่างระมัดระวัง ส่วนข่ายงาน Rainforest ActionNetwork กล่าวว่า ปัญหาอีกอย่างหนึ่งได้แก่เรื่องคำจำกัดความที่ใช้อยู่ในปัจจุบันในการเจรจาเกี่ยวกับเรื่องป่านั้นรวมถึงไร่ต้นไม้ด้วย ข่ายงานนั้นกล่าวว่าตามคำจำกัดความดังกล่าวป่าเก่าแก่อาจโดนทำลาย และมีการปลูกต้นไม้ใหม่ทดแทน โดยไม่ถูกหาว่าเป็นการโค่นไม้ทำลายป่า